Lisa 1
Raamlepingu nr 2-2/24/141-1 juurde

Tehniline kirjeldus 
Meditsiiniteenused Kaitseväele

1.	Üldine teave

1.1.	Teenus on mõeldud Kaitseväe struktuuriüksustele, et tagada kliinilise töö kvaliteet ja teenuste kättesaadavus.
1.2.	Peamisteks piirkondadeks on: Harjumaa (Tallinn, Ämari, Paldiski), Tartu, Tapa, Jõhvi, Võru ja Pärnu. Teenusepakkuja peab teenust osutama eeltoodud asukohapunktidest maksimaalselt 50 km raadiuses. Hange on jagatud piirkondade põhiselt kuueks osaks. 
1.3.	Kõik Kaitseväe meditsiinikeskused tellivad radioloogilisi, gastro-endoskoopilisi, funkts. diagnostilisi ja laboratoorseid uuringuid. Uuringute, protseduuride ja analüüside vajadus on piirkonniti erinev. Radioloogiliste uuringute keskmine maht aastas on umbes 2940 uuringut, laboratoorsetel uuringutel  11 560, ja gastro-enteroloogilistel uuringutel 20. Teenuse maht võib aastate lõikes muutuda, tellija ei kohustu teenust tellima orienteeruvate koguste järgi.

Uuringud piirkondade lõikes	Orienteeruv uuringute arv eelneva praktika järgi kalendriaastas	
Jõhvi	
Radioloogilised uuringud      	röntgen 550 
MRT 50              
CT 5                 
UH 30	
Gastro-enteroloogilised 	4	
Laboratoorsed uuringud	3200	
Tapa	
Radioloogilised uuringud	röntgen 200  
MRT 30         
UH 15	
Laboratoorsed uuringud	3200	
Võru	
Radioloogilised uuringud	röntgen 110 
MRT 30         
UH 5	
Laboratoorsed uuringud	analüüsid 200	
Tartu	
Radioloogilised uuringud	röntgen 200 
MRT 20          
 UH 5	
Gastro-enteroloogilised 	gastro 5	
Funkt. diag. uuringud	VEM5 RR 
holter 5         
SPG 5          
EHHO 5	
Laboratoorsed uuringud	analüüsid 100	
Harjumaa (Tallinn, Ämari, Paldiski)	
Radioloogilised uuringud	röntgen 850
MRT 650          
UH 55	
Gastro-enteroloogilised 	10	
Funkt. diag. uuringud	100	
Laboratoorsed uuringud	4200	
Pärnu	
Radioloogilised uuringud	röntgen 107 
MRT 25         
UH 1	
Laboratoorsed uuringud	analüüsid 655	

2.	Normatiivid

2.1.	Teenuse osutamisel tuleb juhinduda „Tervishoiuteenuste korraldamise seadusest“, ning muudest hanke objektiks oleva teenuse osutamist reguleerivatest õigusaktidest normatiividest.

3.	Nõuded teenusele

3.1.	Sobivate teenuste osutamise aegade leidmine toimub koostöös tellija ja täitjaga. Ooteaeg ei või olla pikem kui 7 tööpäeva tellimuse esitamisest (kui 1. grupi terviseuuringute ooteaeg ei ole teostatav 7 tööpäeva jooksul, võib see poolte kokkuleppel olla pikem).  
3.2.	Teenuse teostaja peab tuvastama ID-kaardi, passi või juhiloa alusel isikusamasuse isikule, kes on uuringule suunatud ning kontrollima/veenduma, millis(t)ele uuringu(te)le isik suunatud on.
3.3.	Kõik terviseuuringud peavad olema teostatud vastavalt tervishoiuteenuse osutamise nõuetele. Teenusepakkuja peab pakkuma (hanke osas, kus soovitakse pakkumust esitada) vähemalt ühte terviseuuringut ükskõik millises grupis: 
1. GRUPP: Radioloogilise uuringud: 
a) Röntgen uuringud
b) MRT
c) CT
d) UH
e) hambaravi CBCT

2. GRUPP: Endoskoopilised uuringud ja protseduurid:
a) Ösofagogastroduodenoskoopia
b) Rektoskoopia
c) Sigmoidoskoopia
d) Bronhoskoopia 

3. GRUPP: Laboratoorsed uuringud: 
a) Kliinilise keemia uuringud
b) Vere, kehavedelike ja eritiste rakkude uuringud
c) Hüübimissüsteemi uuringud 
d) Immunohematoloogilised uuringud
e) Mikorobioloogilised uuringud
f) Immuunuuringud 

Laboratoorsete analüüside transportimine laborisse toimub teenusepakkuja poolt. Teenusepakkuja tuleb ise tellija juurde analüüsidele järgi, eelnevalt tellijaga kokkulepitud aegadel ja viib analüüsid laborisse. Analüüside laborisse toimetamisel kohustub teenusepakkuja tagama omal riisikol analüüside õigetel tingimustel hoiustamise ja piisavalt kiire ning õigeaegse transpordi laborisse, et analüüside tulemuste usaldusväärsus oleks tagatud.

4. GRUPP: E-konsultatsioon tervise infosüsteemi vahendusel

5. GRUPP: Funktsionaaldiagnostilised uuringud: 
a) Spirograafia
b) Holter monitooring
c) Täismahus ehhokardiograafia

6. GRUPP: Neurofüsioloogilised uuringud: 
a) ENMG

7. GRUPP: Psühhiaatri ambulatoorne vastuvõtt

3.4.	Teenuse tellimine

Teenused	Tellimine	Ooteaeg teenusele tööpäevades	Uuringu vastus	
 	 	 		
Radioloogilised uuringud	digisaatekiri	7 päeva või poolte kokkuleppel pikem	pildipank	
 				
E-konsultatsioon	e-konsultatsioon	5 päeva	digilugu	
 				
Endoskoopilised uuringud	digisaatekiri	5 päeva	digilugu	
 				
Laboratoorsed uuringud	elektroonne
uuringu tellimus	5 päeva	amb. prog. "Liisa" / digilugu	
 				
Funktsionaaldiagnostilised uuringud	digisaatekiri	5 päeva	digilugu/ pildipank	
 				
Psühhiaatria  ambulatoorne vastuvõtt	telefoni teel	7 päeva	digilugu	
 	 	 		
Hambaravi CBCT (koonuskimp kompuutertomograafia) uuringud (3D-röntgenid)	digisaatekiri	5 päeva	ülesvõtte andmete tehniline ühilduvus R2GATE digitaalse planeerimise süsteemiga	
3.4.1.	Teenust tellivad Kaitseväe meditsiinikeskuste arstid ja õed. 

3.5.	Miinimumnõuded teenuse osutamiseks:

3.5.1.	Pakkuja tagab, et tal ning kõigil teenuse osutamisel kasutatavatel töötajatel, alltöövõtjatel ja koostööpartneritel on igal ajal lepingu kehtivuse perioodi vältel olemas teenuse osutamiseks õigusaktides nõutavad tegevusload, registreeringud vms (sh Terviseameti poolt väljastatud tegevusluba ja tervishoiutöötaja registrikood). 
3.5.2.	Pakkuja peab tagama, et tal on olemas teenuse osutamiseks ja tööde teostamiseks vajalik tehniline aparatuur, seadmed, nõuetele vastavad ruumid jms.
3.5.3.	Töid peavad teostama pädevad isikud vastavalt oma erialastele teadmistele, oskustele ja võimetele vastavalt õigusaktides kehtestatud nõuetele.

3.6.	Tellija tasub töövõtjale iga töövõtja poolt lepingu täitmise raames tehtud uuringute ja analüüside eest võttes aluseks uuringu või analüüsi tellimise ajahetkel Tervisekassa tervishoiuteenuste loetelus kehtivad teenused ja nende piirhinnad. Tellija võib kiireloomulise vajaduse korral tellida ka teenust, mille eest tasumise aluseks ei ole Tervisekassa tervishoiuteenuste loetelus kehtestatud tervishoiuteenuse piirhind. Sellise teenuse tellimisel lepitakse selle hind kokku enne tellimuse esitamist.